Vatsan alueen tietokonetomografiatutkimus (ylävatsa, alavatsa, koko vatsa)

Tietokonetomografia (Computed Tomography, CT tai TT) on kuvausmenetelmä, jolla saadaan leikekuvia kehosta. Kuvauksessa käytetään röntgensäteitä ja jodipitoista varjoainetta.

Ajan varaaminen ja yhteystiedot

Tutkimus tehdään keskusröntgenissä (Z3372), päivystysröntgenissä (Z3376), Oulaskankaan sairaalan röntgenissä (44402) tai Raahen sairaalan röntgenissä (Z3372).  
Varaus Oberonilta: resurssi **N115 tietokonetomografia 3 tai** **N116 tietokonetomografia 4** (keskusrtg),

resurssi **K141 Tietokonetomografia 2** (päiv.rtg)

resurssi **Raahe RASTT**

resurssi **Oulaskangas RTG\_5**

Katso ohje:

[Tutkimusten ajanvaraus kuvantamisen toimialueella](https://intra.oysnet.ppshp.fi/dokumentit/Kuvantamisen ohje sislttyyppi/Tutkimusten%20ajanvaraus%20kuvntamisen%20toimialueella.docx).

Lisätietoa ohjeessa: [Kuvantamistutkimusten pyytäminen ja tilaaminen.](https://intra.oysnet.ppshp.fi/dokumentit/Kuvantamisen%20ohje%20sislttyyppi/Kuvantamistutkimusten%20pyytäminen%20ja%20tilaaminen%20oys%20kuv%20til.docx)

Tiedustelut: arkisin klo 8.00 -15.00 puh. (08) 315 2113.

Sisäänkäynti: OYS Kajaanintie 50, Oulu, N tai G /N4,1.kerros, keskusröntgen, aula 1 tai NK tai G / K2,1.kerros, päivystysröntgen

Raahen sairaalan röntgen Rantakatu 4, Raahe, sisäänkäynti S1

Oulaskankaan sairaalan röntgen Oulaistenkatu 5, Oulainen, A-ovi, 1. kerros.

Kontraindikaatiot ja riskit

Kontraindikaatiot: Raskaus,

jodivarjoaineen yliherkkyys; lievä aikaisempi allerginen reaktio on   
huomioitava, ja potilas esilääkittävä [ohjeen mukaan](https://intra.oysnet.ppshp.fi/dokumentit/Kuvantamisen%20ohje%20sislttyyppi/Jodi-tai%20magneettitehosteaineallergisen%20aikuispotilaan%20valmistelu%20varjo-tai%20tehosteainetutkimukseen%20oys%20til.docx).  
munuaisten vajaatoiminta tai vaikea sydämen vajaatoiminta.

Riskit: Munuaisten vajaatoiminta on relatiivinen kontraindikaatio; lähetteeseen   
 maininta, että asia on huomioitu.

Tutkimuksessa käytetään röntgensäteilyä. Tietoa potilaan sädeannoksesta:   
[Röntgentutkimusten potilasannokset](http://www.stuk.fi/sateilyn-hyodyntaminen/terveydenhuolto/rontgen/fi_FI/annoksia/).

Esivalmistelut

Munuaisfunktion tarkistaminen ja metformiinilääkityksen huomioiminen, ks. ohje: [Potilaan valmistaminen jodivarjoainetutkimukseen](https://intra.oysnet.ppshp.fi/dokumentit/Kuvantamisen%20ohje%20sislttyyppi/Potilaan%20valmistaminen%20jodivarjoainetutkimukseen%20oys%20kuv%20til.docx).

Potilas syömättä kaksi tuntia ennen tutkimusta. Siihen asti voi syödä kevyesti ja juoda normaalisti. Potilas voi ottaa normaalit lääkkeensä. Varmistetaan, että potilas pystyy olemaan liikkumatta ja ko-operoimaan tutkimuksen aikana (hengityspidätys).

Kontrastiaineena käytetään pääsääntöisesti vettä (1000ml). Vuodeosastopotilaiden juotto tapahtuu vuodeosastolla. Röntgenosasto ilmoittaa ajankohdan, jolloin juominen aloitetaan. Poliklinikkapotilaat juovat puolen tunnin ajan ennen tutkimusta litran (1000ml) vettä joko omasta pullosta tai odotusaulan vesiautomaatista.

Tutkimuksen kulku

Potilaalle voidaan laittaa ennen kuvausta peräruiskeena varjoainetta tai vettä röntgenissä.

Kuvauksen ajan potilas makaa tutkimuspöydällä selällään mahdollisimman liikkumatta. Ajoittain annetaan ohjeita hengityksen pidättämiseen, koska hengitysliike aiheuttaa kuviin epätarkkuutta. Kuvauksen aikana laskimokanyylin kautta ruiskutetaan jodipitoista varjoainetta.

Jälkihoito ja seuranta

Tutkimus ei yleensä aiheuta haittavaikutuksia. Tutkimuksen jälkeen on hyvä nauttia nesteitä tavallista runsaammin, jotta varjoaine poistuisi elimistöstä nopeammin. Kreatiniini-arvo kontrolloidaan tutkimuksen jälkeen tarvittaessa. Hoitava yksikkö ilmoittaa röntgeniin mahdollisista tutkimuksen jälkeisistä haittavaikutuksista.

Vastausten kuulemisen lääkäriaikaa ei mielellään kuvauspäivälle (poikkeuksena pitkänmatkalaiset). Vastaanottopäivä merkitään NeaRis-pyyntöön.